Μαθητές, φοιτητές αλλά και εκπαιδευτικοί εισέβαλαν στο υπουργείο Παιδείας, οι οποίοι πραγματοποιούσαν συγκέντρωση διαμαρτυρίας ενάντια στο νομοσχέδιο για το νέο λύκειο και τις προωθούμενες αλλαγές στην παιδεία.

Νωρίτερα, είχαν συγκεντρωθεί έξω από το κτίριο με κεντρικό σύνθημα «Αγώνας μαζικός, πανεκπαιδευτικός, θα είναι η απάντηση από δω και μπρος».

Προειδοποίησαν μάλιστα ότι δεν πρόκειται να αποχωρήσουν αν δεν προσέλθει ο υπουργός Κώστας Γαβρόγλου.

Σημειώνεται ότι το υπουργείο Παιδείας είχε κατεβάσει ρολά με αφορμή την προγραμματισμένη συγκέντρωση προτρέποντας τους υπαλλήλους να αποχωρήσουν νωρίτερα στις 11:30 π.μ.

Μαθητές είχαν εισβάλει στο γραφείο του υπουργού Παιδείας, Κώστα Γαβρόγλου και στις 22 Οκτωβρίου διαμαρτυρόμενοι για τις αλλαγές που προωθούνται για το Λύκειο αλλά και την εισαγωγή στην τριτοβάθμια εκπάιδευση.

Δάσκαλοι και καθηγητές διεκδικούν μόνιμη και σταθερή δουλειά για όλους, μονιμοποίηση όλων των συμβασιούχων – αναπληρωτών εκπαιδευτικών αλλά και 25.000 μόνιμους διορισμούς εκπαιδευτικών για να καλυφθούν οι άμεσες ανάγκες των σχολείων.